ایران حرکتده اولان دنیز نقلیات واسیطه‌لرینی محو ائده بیلن و سس سرعتیندن 8 دفعه سرعتله حرکت ائدن "هیپرسس بالیستیک راکت" (موشک فاقوق صوت) تولید ائتدیگینی آچیقلاییب.
ایرانین یاری رسمی "فارس" خبر آژانسی‌نین معلوماتینا گؤره، ایران سلاحلی قوه‌لرینین باش قرارگاه رئیسی ژنرال محمد باقری پایتاخت تهراندا کئچیریلن تدبیرده چیخیشی زامانی بیلدیریب کی، اؤلکه‌سی حرکتده اولان دنیز واسیطه‌لرینی محو ائده بیلن بالیستیک راکت‌لر تولید ائدیر.
راکتین سیناق‌لاری‌نین اوغورلا تاماملاندیغینی و کوتلوی اوره تیمینه باشلانیلدیغینی بیلدیرن باقری دئییب:
"ایران بو جور راکت‌لری تولید ائتمکله بو راکت‌لره صاحیب اولان اوچ اؤلکه‌دن بیری اولوب".
سؤزوگئدن بالیستیک راکتین سرعتی‌نین 8 ماخ (سس سرعتی‌نین 8 قاتی) و بردینین ایسه 1500 کیلومتر اولدوغونو بیلدیرن باقری بئله بیر راکتین اولماسی‌نین اطراف‌داکی دنیزلرده 1000 کیلومتر رادیوس‌لو تهلوکه‌سیزلیک ساحه‌سی یاراداجاغینی بیلدیریب.
باقری راکتین نه واخت و هارادا سیناق‌دان کئچیریلدیگی باره‌ده معلومات پایلاشماییب.
